Trelis/gawiki huggingface dataset:
Loch Konstanz. Is loch mór é Loch Konstanz (, , , , , Laidin: "Lacus Brigantinus") atá suite idir an Ostair, an Eilvéis agus an Ghearmáin. Le bheith beacht, tá dhá loch ann, an Loch Thuas nó "Obersee" agus an Loch Thíos nó "Untersee" atá i bhfad níos lú ná an Loch Thuas. Ritheann an abhainn úd "Seerhein" eatarthu. 
Tagraíonn na hainmneacha Gaeilge, Béarla agus ainmneacha as na teangacha Rómánsacha do chathair Konstanz, agus í suite chois an locha. Maidir leis an ainm Laidine, is léir go raibh ainmneacha éagsúla ag na húdair Mheánaoiseacha ar an loch, ach is é an t-ainm is sine ná Lacus Brigantinus. San tseanársaíocht ba é Brigantinum (inniu: Bregenz) an chathair ba thábhachtaí cois an locha, agus é ainmnithe as an treibh Cheilteach a raibh cónaí uirthi timpeall na cathrach: na "Brigantii", as Laidin. 
Maidir leis an ainm Gearmáinise "Bodensee", tagraíonn sé do cheann de na cathracha agus na háitribh timpeall an locha freisin: Bodman (inniu, Bodman-Ludwigshafen timpeall ar cheann thuaidh thiar an Locha Thuas).
Is é Loch Konstanz an tríú loch is mó i Lár na hEorpa de réir thoirt an uisce atá ann. Níl ach Loch na Ginéive san Eilvéis agus Loch Balaton san Ungáir níos toirtiúla.
Raffaello Sanzio. Péintéir agus ailtire Iodálach a bhí i Raffaello Sanzio da Urbino, Raphael, nó Rafael. Ba iad Michelangelo, Leonardo da Vinci agus Rafael na healaíontóirí Renaissance ba mhó cáil. Rugadh i gcathair bheag Urbino é. Thaistil sé timpeall na tíre agus chuir sé faoi sa Róimh faoi dheireadh, mar a bhfuair sé bás ar an 6 Aibreán 1520. Is iomaí saothar a chruthaigh sé.
Tá astaróideach ann ar a dtugtar 9957 Raffaellosanti in ómós dó.
Saothar.
Loch Victoria. Tá Loch Victoria suite san Afraic idir an Chéinia, Uganda agus Tanzania. 
Is é an loch is mó san Afraic é: 68,800km cearnógach. Is é Victoria an loch is mó sna trópaicí agus an dara loch fionnuisce is mó ar domhan (níl ach Loch Superior i Meiriceá Thuaidh níos mó).
Stair.
Tarraingíonn an t-ainm do Victoria, banríon na Breataine. Ba é John Hamming Speke, an chéad Eorpach a thug cuairt air, a bhaist an t-ainm seo ar an loch. Shroich sé an cósta theas sa bhliain 1858.
Ropaire. Ba saighdiúir neamhrialta sna 17ú haois é an ropaire.
Lamhnán. Is orgán i veirteabraigh agus roinnt ainmhithe eile é an lamhnán. "Aotraman" a thugtar air i nGaeilge na hAlban. Bailítear fual ó na duáin ann. Ansin scaoiltear an fual seo amach as an lamhnán agus as an gcolainn tríd an úiréadra
Ordóg. Is ball den chorp í an ordóg atá suite ag deireadh an láimhe.
Wilfrid Brambell. Ba aisteoir Éireannach é Wilfrid Brambell a rugadh ar an 22 Márta 1912. Bhásaigh sé ar an 18 Eanáir 1985.
Seamus Moore. Is amhránaí agus ceoltóir Éireannach é Seamus Moore. Rugadh é i gCallainn, Contae Chill Chainnigh ar an 18 Meitheamh 1947.
Piobar (glasra). Is glasra é an piobar. Planda bliantúil atá ann, atá dúchasach do na trópaicí sa Domhan Úr, a úsáidtear mar ghlasra. Gaolmhar leis an bpráta is an tráta, le bláthanna bána cosúla. Na duilleoga mór; na caora mór bog inite, le cruthanna is dathanna éagsúla. Tagann an blas te géar ón gceimiceán caipsicin a bhíonn sa phlacaint ann. Úsáidtear ina iomláine é nó meilte ina phúdar. Cuimsíonn sé na piobair paiprice, cillí, piobar Chéin is piobar dearg, agus cuid mhaith cineálacha áitiúla. Is piobair dhearga neamhaibí na piobair ghlasa.
Keanu Reeves. Is aisteoir Ceanadach é Keanu Reeves a rugadh ar an 2 Meán Fómhair 1964 i mBéirút, Lebanon. Thosaíonn sé ag aisteoireacht ar naoi bliana d’aois, agus dimir sé Mercutio i Romeo agus Juliet ar cúig bliana déag d’aois. Chonaíonn sé i gCeanada.
Spadalach tuaisceartach. Is éan é an spadalach tuaisceartach. Is baill d'fhine na Anatidae iad.
Cangarú crainn Goodfellow. Ainmhí is ea an cangarú crainn Goodfellow.
Rivers Cuomo. Ceoltóir, amhránaí, príomhghiotáraí agus príomhscríbhneoir amhrán den bhanna ceoil Meiriceánach 'Weezer' is ea Rivers Cuomo (a rugadh 13ú Meitheamh, 1970). 
Saol.
Rugadh é i Mhanhattan i Nua-Eabhrac agus tógadh é ar "ashram" a bhí á reáchtáil ag Sri Swami Satchidananda i Promfret, Connecticut. Thug a mháthair an t-ainm 'Rivers' air mar gheall ar gur rugadh é idir an Abhainn Oirthear agus an Abhainn Hudson i gCathair Nua-Eabhrac. 
I ndiaidh roinnt tograí ceoil i Los Angeles, chuir Rivers "Weezer" ar bun ar 14ú Feabhra, 1992, le baill ó "Sixty Wrong Sausages", leis an drumadóir Patrick Wilson san áireamh.
Esopus, Nua-Eabhrac. Baile beag i gContae Ulster, in oirthear Nua-Eabhrac, sna Stáit Aontaithe, is ea Esopus. Tá Esopus suite ar bhruach thiar na habhann Hudson, taobh theas de chathair Kingston. “Bruacha arda” is ciall do “Esopus” sa teanga Lenape, ainm a thugtaí ar an bpobal áitiúil Lenape freisin. Bhí 9,331 duine ina gcónaí in Esopus de réir dhaonáireamh na bliana 2000. Tá dhá ghráig déag ("hamlet," téarma atá in úsáid go forleathan i stát Nua-Eabhrac) ar fad in Esopus. Tá oifigí bardais Esopus le fáil i ngráig Port Ewen.
Stair.
Bhí áit thrádála ag na hOllannaigh agus ag na Lenape in Esopus sa chéad chuid de na 1600í. Fearadh cogadh idir an dá dhream seo faoi dhó sa cheantar. “Cogaí Esopus” a thugtar orthu. (Thugtaí an t-ainm “Esopus” ar cheantar a bhí níos mó ná an baile beag atá ann inniu. Ba chuid d'Esopus í an áit a bhfuil cathair Kingston inniu.) Níor éirigh le ceachtar den dá thaobh bua a bhreith, agus ghabh na Sasanaigh an choilíneacht Ollannach go gairid i ndiaidh an dara cogadh. Kingston a bhí ag riaradh ghnóthaí na háite as sin amach. 
Rinneadh baile beag neamhspleách d'Esopus sa bhliain 1811. Ar na daoine nótáilte a bhí ina gcónaí sa cheantar sa 19ú haois bhí Sojourner Truth, daonuasclóir clúiteach a raibh cónaí uirthi mar sclábhaí i ngráigeanna Rifkin, Port Ewen, agus West Park go dtí go bhain sí a saoirse amach. Nuair a bhí sí ina cónaí i Rifkin (go dtí 1807 nó 1808) ní raibh aici ach Ollainnis.
Geografaíocht.
Tá 41.9 míle cearnach (109 km2) in Esopus, 37.2 míle cearnach (96 km) de thalamh agus 4.6 míle cearnach (12 km) faoi uisce. Téann an príomhbhóthar 9W ó dheas ó thuaidh tríd an bhaile feadh bhruach na habhann. Tógadh a lán tithe móra ar bhruacha na habhann sa 19ú haois agus go luath san 20ú haois; tugadh an chuid ba mhó díobh d’eagraíochtaí creidimh i ndiaidh don cháin ioncaim teacht isteach sna 1920idí. Tá fíniúnacha sa cheantar chomh maith.
An Ghaeilge.
Tá baint ag Esopus leis an Ghaeilge ar dhá shlí. Bíonn cuid mhaith d'imeachtaí Dhaltaí na Gaeilge ar siúl in Esopus ag ionad chúrsaí spioradálta na mBráithre Máireacha. Tá an t-ionad Máireach suite idir Bealach 9W agus an abhainn i lár páirceanna agus coillte.
Míle slí níos faide ó dheas i ngráig West Park ar Bhealach 9W, tá teach mór ag na Bráithre Críostaí. Is i reilig na mbráithre ansin a cuireadh an Bráthair Séarlas Ó Cuinn. Ba mhúinteoir Gaeilge é agus scoláire ar litríocht na Gaeilge. Bhí sé ina ollamh le Béarla i gColáiste Í (Ollscoil Í anois) i New Rochelle. Crann taca láidir don teanga i Nua-Eabhrac a bhí ann lena linn.
Inis Toirc. Is oileán ar chósta na hÉireann í Inis Toirc.
Inis Airc. Is oileán ar chósta thiar na hÉireann í Inis Airc i gContae na Gaillimhe. Tá an t-oileán suite 8 gciliméadar amach ón gcósta, siar ó dheas ó Inis Bó Finne. Tá Inis Airc tréigthe ón bhliain 1960 i leith.
Ginmhilleadh. Is éard is ginmhilleadh ann ná deireadh a chur le toircheas trí suth nó féatas a bhaint nó a dhíbirt sula bhféadann sé maireachtáil taobh amuigh den útaras. 
Tugtar breith anabaí nó ginmhilleadh spontáineach ar eachtraí a tharlaíonn gan idirghabháil. Nuair a ghlactar céimeanna d'aon ghnó chun deireadh a chur le toircheas, tugtar ginmhilleadh spreagtha air nó go hannamh ná sin "breith anabaí spreagtha". 
De ghnáth tagraíonn an téarma neamhathraithe "ginmhilleadh" do ghinmhilleadh spreagtha. Tugtar "foirceannadh déanach ar thoircheas" , ar ghnáthamh comhchosúil tar éis don fhéatas maireachtáil taobh amuigh den bhroinn.
Gnéithe  leighis.
Is é atá i gceist leis an teicníc mháinliachta is coitianta ná an ceirbheacs a leathadh agus caidéal súite a úsáid. Dealraíonn sé go bhfuil an druga mifipriostón i gcomhar le prostaglandin chomh sábháilte agus chomh héifeachtach le máinliacht le linn an chéad agus an dara ráithe toirchis.
Nuair a dhéantar é i gceart, tá ginmhilleadh ar cheann de na ghnáthamh is sábháilte sa leigheas, ach is é ginmhilleadh neamhshábháilte príomhchúis le mortlaíocht máithreacha, go háirithe sa domhan i mbéal forbartha. 
Stair.
Téann stair an ghinmhillte siar go dtí an ré ársa ach tá go leor conspóide ann faoi. 
Gnéithe de dhlí.
Tá an ginmhilleadh dlíthiúil in Éirinn, buíochas leis an mBille um an Séú Leasú is Triocha ar an mBunreacht. Vótáil 66.40% den phobal ar son an bille seo ar an 25 Bealtaine 2018. Roimhe seo, bhí an ginmhilleadh neamhdhlíthiúil in Éirinn. Tá an ginmhilleadh dlíthiúil freisin sa Bhreatain is cuid mhaith tíortha eile faoi chúinsí ar leith. Tá an ginmhilleadh conspóideach i gcuid mhaith tíortha.
Cath Fhoraois Teutoburg. Troideadh Cath Fhoraois Teutoburg (nó "clades Variana" ag staraithe Rómhánacha) sa bhliain 9 AD, nuair a chuir comhghuaillíocht de threibheanna Gearmánacha faoi cheannas Arminius (Gearmáinis: "Armin"; ar a dtugtar "Hermann"), mac Segimerus (Gearmáinis: "Segimer" nó "Sigimer") na gCherusci, luíochan roimh agus scrios ar thrí léigiún Rómhánach, in éineacht lena bhfoireann chúnta, faoi stiúir Publius Quinctilius Varus.
Brian Mulroney. Bhí Martin Brian Mulroney (20 Márta 1939 – 29 Feabhra 2024) ina Phríomh-Aire ar Cheanada ó 1984 go dtí 1993. Bhí sé ina cheannaire ar an bPáirtí Coimeádach Forásach ó 1983 go 1993. 
Tháinig sé chun saoil i mbaile iargúlta Baie-Comeau i gcúige Québec. Ba iad Mary Irene (née O'Shea) agus Benedict Martin Mulroney, fear agus bean de phór na hÉireann, a thuismitheoirí.
Segway PT. Is iompróir pearsanta é an Segway Personal Transporter (Segway PT). Tá dhá roth air agus coimeádann sé an duine a bhíonn ag taisteal air cothrom trí ríomhairí agus gíreascóip. Claonann daoine ar aghaidh chun gluaiseacht ar aghaidh, claonann siad siar chun taisteal siar. Castar é trí cuaille láimhe a chlaonadh clé nó deas. Tá luas 20.1 km san uair ag Segwayanna. D'airg Dean Kamen é. Nochtadh don saol mór é ar an 3ú de Nollag 2001. Díoladh don chéad uair i 2002. Táirgeann an chuideachta, Segway Inc. atá lonnaithe i mBedford, New Hampshire i Stáit Aontaithe Mheiriceá.
Quentin Bryce. Is í Quentin Bryce Ard-ghobharnóir na hAstráile. Is í ionadaí bhanríon (nó rí) na Ríochta Aontaithe í.
Rugadh ar an 23 Nollaig 1942 í in Brisbane. 
Bhí sí ina Gobharnóir ar Queensland ó 2005 go 2008. Ceapadh mar an 25ú Ard-ghobharnóir na hAstráile í sa bhliain 2008. Is í Bryce an chéad bhean riamh a roghnaíodh don phost.
Cianabaictéir. Is éard is na cianabaictéir ann ná fíleam de bhaictéir uatrófacha Ghram-dhiúltacha, ar féidir leo fuinneamh bitheolaíoch a fháil trí fhótaisintéis. Tá colainn cosúil le halga acu agus struchtúr ceallach (prócarótach) cosúil le baictéar. Tagann an t-ainm "cianbhaictéir" nó "cyanobacteria" ó dhath na mbaictéar (Gréigis: κυανός (kyanós) "gorm"), atá mar an gcéanna mar bhunús leis a hainm coitianta algaí gormghlasa, cé nach bhfuil siad aicmithe go heolaíoch mar algaí. Is cosúil gur tháinig siad ó dhúchas ó thimpeallacht fionnuisce nó talún. 
Is dócha gurb iad na cianobaictéir an tacsón is líonmhaire dá raibh riamh ar an Domhan agus na chéad orgánach arb eol a tháirg ocsaigin. Trí ocsaigin a tháirgeadh agus a scaoileadh mar fhotháirge fótaisintéise, meastar gur iompaigh na cianabaictéir an t-atmaisféar luath, a bhí ar bheagán ocsaigine ( atmaisféar dhí-ocsaídithe), go hatmaisféar ocsaídeach, is cúis leis "An Ocsaídiú Mór" agus "meirgeadh an Domhain", rud a d'athraigh go mór comhdhéanamh foirmeacha beatha ar an Domhan.
Colún reatha. Is aonad beag, neamhspleách, soghluaiste é colún reatha ("buíon aistreach" uaireanta), de shaighdiúirí agus trodairí a bhogann go mear chun cogadh a fhearadh ar a namhaid, go háirithe na grúpaí sin a bhí ag feidhmiú i rith Chogadh na Saoirse in Éirinn. Dá bhíthin sin, ní iompraítear mórán trealamh agus airm. Taistealaíonn siad go mear i bhfeithiclí nó in ingearáin. Fadó, bhogadh colúin reatha de shiúl na gcos nó ar mhuin capall. 
D'eagraigh Óglaigh na hÉireann colúin reatha i rith Chogadh na Saoirse in Éirinn le go mbeidís in ann dul i ngleic le díormaí de phóilíní agus saighdiúirí Sasanacha. D'éirigh go geal leis an mbeartas seo mar d'fhan na Sasanaigh i ndúnta sna bailte fad is a bhí na ceantair tuaithe faoi smacht na nÓglach.
Fótaisintéis. Is éard is fótaisintéis (ón nGréigis φώτο-[foto], "solas", agus σύνθεσις-[sýnthesis] "sintéise") ann ná 
an próiseas a athraíonn dé-ocsaíde carbóin go dtí comhdhúile orgánacha, go háirithe siúcraí, ag baint úsáide as fuinneamh ó sholas na gréine. Tarlaíonn fótaisintéis i bplandaí, algaí, agus go leor speiceas de na baictéir, ach ní sna haircéigh. Tugtar fóta-uatrófaigh ar orgánaigh fótaisintéiseacha, toisc gur féidir leo a gcuid bia féin a chruthú. I bplandaí, in algaí, agus i gcianbhaictéir, úsáidtear dé-ocsaíd charbóin agus uisce sa phróiseas seo, agus scaoiltear ocsaigin mar tháirge dramhaíola. Bíonn an fhótaisintéis ríthábhachtach don bheatha ar an domhan.
Imran Farooq. Ba pholaiteoir Pacastánach é Imran Farooq (Urdúis: عمران فاروق; 
14 Meitheamh, 1960 - 16 Meán Fómhair, 2010). Ba bhall suntasach é den gluaiseacht pholaitiúil, an Ghluaiseacht Aontaithe Náisiúnta (GAN) (Urdúis: متحدہ قومی موومنٹ, Béarla: Muttahida Qaumi Movement) chomh maith le bheith ina iar-pharlaiminteoir.
Feallmharú.
Dúnmharaíodh Farooq in aice a theach i dtuaisceart Londain ar an tráthnóna an 16 Meán Fómhair
Vodca. Is deoch dhriogtha í vodca () agus ceann de na deochanna a bhfuil tóir ag an bpobal uirthi. Tá sé comhdhéanta go príomha d'uisce agus d'eatánól maille le rianta d'eisíontais agus blastáin. Déantar vodca as substaint coipthe, leithéidí gránach nó prátaí. Bíonn neart iarbhír alcóil an vodca de ghnáth idir 35-50% de réir toirte; 40% alcól de réir toirte (profa 80) sa Rúis, sa Liotuáin agus sa Pholainn.
Creag Ealasaid. Is oileán beag é Creag Ealasaid sa Chaolas Chluaidh (, ), in Albain, timpeall 16 ciliméadar amach ó Inbhir Gharbhain. Seo iad a chomhordanáidí; 55° 15′ 7″ ó thuaidh agus 5° 6′ 59″ siar.
Tá sé chomh fairsing le 99 heicteár agus tá a bharr chomh hárd le 338 méadar os cionn na mara. Cruthaíodh an chreig as phluga bolcánach ó bholcán marbh agus tá an chreig neamháitrithe faoi láthair.
Apollo 12. Ba é Apollo 12 an séú eitilt le foireann sa chlár Apollo sna Stáit Aontaithe agus an dara ceann a bhain talamh na Gealaí amach (misean de chineál H). Seoladh é ar an 14 Samhain 1969, ceithre mhí i ndiaidh Apollo 11.
Chaith Charles "Pete" Conrad ceannasaí misin agus Alan L. Bean píolóta an mhodúil ghealaí beagáinín níos mó ná lá amháin agus seacht n-uaire a'chloig de ghníomhaíocht ar dhromchla na gealaí le linn don phíolóta Richard F Gordon fanacht i gceannas ar an mhodúl ceannasaíochta. 
Ba é Oceanus Procellarum (Gaeilge: "Aigéan na Stoirmeacha") láithreán tuirlingthe an mhisin. Baineadh amach na príomhchuspóirí seo a leanas; tuirlingt níos cruinne (nach raibh bainte amach ag Apollo 11) agus cuairt a thabhairt ar an taiscéalaí Surveyor 3 chun codanna a bhaint amach as le haghaidh anailíse.
D'éirigh leis na spásairí ó Apollo 12 an ceamara is an scúp ó Suirbhéir 3 a fháil ar ais óna ionad tuirlingthe in Aigéan na Stoirmeacha
Chríochnaigh an misean ar 24 Samhain le stealltuirlingt rathúil, tar éis príomh-chuspóirí an mhisin a chur i gcrích.
Linne Chluaidh. Is linn nó caoláire in iarthar na hAlban í an Linne Chluaidh. Tá sí suite idir Cinn Tìre agus mórthír na hAlban. Sníonn an Abhainn Chluaidh isteach ann.
Ag an mbealach isteach, tá an linne thart ar 42 km ar leithead.
Ritheann an Balla Antonine, balla ársa Rómhánach, idir Linne Chluaidh agus Linne Foirthe (nó Linn Giùdain).
Tíreolaíocht.
Bailte ar an linne
Johan Huizinga. Staraí Ollannach a bhí i Johan Huizinga a chuir tús leis an stair chultúrtha mar chraobh léinn ar leith. Rugadh in Groningen é ar an 7 Nollaig 1872, agus fuair sé bás i mbraighdeanas Naitsíoch ar an 1 Feabhra 1945. Bhí tuiscint aeistéitiúil aige ar an stair, agus é ag cur béime ar an dráma agus ar an seó mórthaibhseach mar eochair do mheon na ndaoine a mhair fadó. 
Is féidir an tuiscint seo a aithint sa mhórleabhar a scríobh sé faoi dheireadh na Meánaoise, "Herfsttij der Middeleeuwen" ("Fómhar na Meánaoise" nó "Ag Druidim chun Deiridh don Mheánaois" - "The Waning of the Middle Ages" agus "The Autumn of the Middle Ages" atá ar na haistriúcháin Bhéarla). Is é an leabhar seo is mó a shamhlaítear le hainm Huizinga inniu, ach scríobh sé a lán eile freisin, ar nós "Homo ludens" ("An Duine ag Súgradh", nó saothar staidéir ar ról an tsúgartha is an chluiche sa chultúr) agus "Erasmus", beathaisnéis Erasmus ó Rotterdam.
Piridín. Is comhdhúil heitreafháinneach é orgánach é Piridín leis an bhfoirmle cheimiceach C5H5N. Tá a struchtúr neasghaolmhar le struchtúr na beinséine, ach le hadamh nítrigine in ionad grúpa CH amháin. Úsáidtear é mar réamhtheachtaí le haghaidh agraicheimiceán agus táirgí cógaisíochta agus is tuaslagóir agus imoibrí tábhachtach é chomh maith. Is leacht é gan dath le boladh míthaitneamhach éisc ar leith. Tarlaíonn fáinne an phiridín i go leor comhdhúile tábhachtacha, lena n-áirítear na vitimíní, nicitíonaimídí agus pireadocsal
Stephen Rice. Is imreoir peile Éireannach é Stephen Rice (a rugadh ar an 6 Deireadh Fómhair 1984). As Baile Átha Cliath dó. Faoi láthair tá sé ag imirt faoi láthair mar imreoir lár páirce le Shamrock Rovers i Sraith na hÉireann. D'imir sé le Bohemians go dtí 2007.
BBC WebWise. Is suíomh gréasáin faoi chúrsaí an idirlín í BBC WebWise. Cruthaíodh sa bhliain 1998 é agus athsheoladh i Meán Fómhair na bliana 2010 é. Tá cúrsaí idirlín, colún seachtainiúil agus foclóirín téarmaíochta le fáil ann.
José Antonio Labordeta. José Antonio Labordeta Subías (Zaragoza, 10 Márta 1935 - 19 Meán Fómhair 2010) - amhránaí, scríbhneoir agus polaiteoir Spáinneach, teachta de chuid an pháirtí Chunta Aragonesista (VII y VIII legislaturas).
Saol.
Mac le Miguel Labordeta agus Sara Subías, deartháir an fhile Miguel Labordeta, agus fear céile Juana de Grandes (neacht leis an Ghinearál Agustín Muñoz Grandes) a bhí ann. Bhí triúr iníonacha aige (Ana, Ángela y Paula).
Fuair sé a chuid oideachais sa Colegio Alemán de Zaragoza agus fuair cáilíocht sa Dlí agus sa bhFealsúnacht in Ollscoil Zaragoza, coláiste a bhronn Dochtúireacht Onórach air sa bhliain 2010. Chaith sé tamall ina mhúinteoir Tíreolaíochta, Staire agus Ealaíne. Sa bhliain 1972 bhunaigh sé an iris chultúrtha Andalán.
Bhí baint aige le bunú an pháirtí polaitíochta El Partido Socialista de Aragón sa bhliain 1976 agus níos déanaí sheas sé mar iarrthóir don Seanad ar son aontas na heite clé, Izquierda Unida. Mar bhall den Chunta Aragonesista (CHA), toghadh é mar theachta do Zaragoza sa bhliain 2000, agus ba é siúd ionadaí an pháirtí i gComhdháil na dTeachtaí go dtí an bhliain 2008.
Cé nár ghnóthaigh sé mórán vótaí riamh, tharraing sé go leor aird air féin lena fheachtas in aghaidh rannpháirtíocht na Spáinne san ionradh ar an Iaráic, No a la guerra, agus i gcoinne na scéime chun cúrsa abhainn an Ebro a athrú. Ba mhinic é i ngleic le teachtaí an Partido Popular agus chaith sé an masla seo leo: «A la mierda». Dúirt sé go bhféadfaí an mana sin a chur ar leac a uaighe.
D'éag sé den ailse go luath ar maidin ar an 19 Meán Fómhair 2010, in ospidéal Miguel Servet i Zaragoza.
Filíocht.
Chomh maith lena ghníomhaíocht pholaitiúil bhí aithne ar Labordeta mar fhile agus mhaígh sé gurb í an fhilíocht a phríomhghairm. Bhí a dhánta á bhfoilsiú ón mbliain 1959 ar aghaidh, tamall maith sular thosaigh sé ag cur ceoil leo. Foilsíodh a shaothar sna leabhair seo a leanas: 
Prós.
Foilsíodh saothair éagsúla machnaimh agus a chuimhní cinn chomh maith le prós cruthaíoch i rith a shaoil chomh maith, agus bhí sé ina cholúnaí i nuachtáin éagsúla. 
Amhránaí.
Tugadh aitheantas do Labordeta mar dhuine de na hamhránaithe/údair ba mhó sa Spáinn lena linn. I measc na n-amhrán ba cháiliúla a scríobh sé agus a chan sé tá «Canto a la libertad», «Aragón», «Me dicen que no quieres» agus «Banderas rotas».
CLG Gaeil Bhláth Gall. Is foireann peile Gaelaí í Gaeil Bhláth Gall, suite i gCoill Chluana agus i mBaile an Bhóthair i 
gContae na Mí. Imríonn daoine ó pharóiste Coill Chluana leis an fhoireann seo, agus go háirithe daoine ó Maol Hosae, Coill Chluana, agus Baile an Bhóthair. Bhuaigh Gaeil Bhláth Gall Comórtas Peile na Mí sa bhliain 2003.
Marisa Tomei. Is ban-aisteoir Meiriceánach de phór na hIodáile í Marisa Tomei (Nua-Eabhrac, 4 Nollaig 1964). Bhuaigh sí Gradam an Acadaimh sa bhliain 1992. Bhí sí páirteach sna scannáin iomráiteacha "What Women Want" (2000), "Anger Management" (2003), "Wild Hogs" (2007). "Unhook the Stars" (1996), "Before the Devil Knows You're Dead" (2007) agus "The Wrestler" (2008).
Ríomhaire táibléid. Is éard is ríomhaire táibléid, nó go simplí "táibléad", ann ná ríomhaire atá go hiomlán i scáileán tadhaill a úsáideann stíleas, peann digiteach, nó barr méire mar phríomh-ghléas ionchurtha in ionad méarchláir nó luiche a d'fhéadfadh nó nach bhféadfadh a bheith san áireamh leis. Tagann an t-ainm ó tháibléid scríbhneoireachta mar go bhfuil cosúlachtí eatarthu, agus bíonn an comhéadan úsáideora níos nádúrthaí nuair a bhíonn an scáileán tadhaill comhtháthaithe leis an scáileán taispeánata, mar atá sé i gcás an táibléid.
Parma Football Club. Is club peile Iodálach é Parma Football Club a bunaíodh mar "Verdi Football Club" sa bhliain 1913. Imríonn an club i Serie A faoi láthair.
Irish Village. Scannán is ea The Irish Village. Rinneadh taifead air i mbaile an Chruacháin i gContae Chorcaí sa bhliain 1959. Ba é James Clark, stiúrthóir as an mBreatain, a stiúraigh é. Bhuaigh sé gradaim BAFTA agus Oscar ina dhiaidh sin. Cuireann sé síos ar an tsochaí agus saol sa cheantar sa bhliain 1959. Sa ghuthú deirtear nach bhfuil aon cheo speisialta faoin sráidbhaile ach go bhfuil sé ag dul i léig.
Gaisce. Is é Gaisce — Gradam an Uachtaráin an Gradam Náisiúnta Dúshláin a bhronnann an tUachtarán ar ógánaigh in Éirinn, idir 15 agus 25 bliain d’aois. Is é cuspóir an ghradaim chun luaíocht a bhronnadh ar ógánaigh a chuir dúshlán mór rompu féin agus a sháraigh é. Tá trí dhámhachtainí; cré-umha, airgead agus ór. 
Bunaíodh "Gaisce" ar an 28 Márta 1985, nuair a bhí Máire Mhic Róibín ina hUachtarán ar Éirinn.
Forbhreathnú.
Tá ceithre dhúshlán i ngach dámhachtain, a chaithfidh a bheith taobh amuigh den scoil uile (ach amháin CETR (Ceadúnas Eorpach Tiomána Ríomhairí)):
An Mheaspatáim. Tagraíonn an t-ainm an Mheaspatáím, "Mesopotamia", ón Sean-Ghréigis "Μεσοποταμία", "idir na haibhneacha", do réigiún i gcóras aibhneacha an Tigris agus an Euphrates. Is ionann an Mheaspatáim agus an Iaráic, chomh maith le cuid d'oirthuaisceart na Siria, oirdheisceart na Tuirce agus iardheisceart na hIaráine. Úsáidtear an téarma "bilád al-rafidain", "tír an dá bhruach", in Araibis ó am go chéile mar mhalairt ainm don Iaráic.
Stair.
Ba iad muintir na Suiméire agus na hAcáide (ina measc muintir na hAisiria agus na Bablóine) príomhshibhialtachtaí na Measpatáime ó thús na staire scríofa (circa 3100 bliain roimh Chríost) go dtí turnamh na Bablóine sa bhliain 539 R.C. Sa bhliain sin, ghabh na Peirsigh í. Ghabh Alasdar Mór sa bhliain 332 R.C. í, agus bhí sí faoi smacht na Seiliúcach i ndiaidh a bháis.
Timpeall na bliana 150 R.C., bhí an Mheaspatáim faoi smacht na bPairtiach, agus lonnaigh siad a bpríomhchathair, Ctesiphon, inti, ní i bhfad ón áit ina bhfuil Baghdad na hIaráice sa lá atá inniu ann. Bhí sí ina cnámh spairne idir na Pairtiaigh agus na Rómhánaigh. Sa bhliain 226 AD, ghabh ríthe Sasánacha na Peirse í. D'fhan an réigiún faoi cheannas na bPeirseach go dtí teacht na nArabach sa 7ú céad.
Aibítir Arabach. Is í an Aibítir Arabach (Araibis: أبجدية عربية‎ ’abjadiyyah ‘arabiyyah) an script a úsáidtear le haghaidh na scríbhneoireachta as Araibis. Úsáidtear roinnt aibítreacha a cruthaíodh ar bhunús na haibítre sin chun teangacha eile de chuid na hÁise a scríobh, go hiondúil i réigiúin a tháinig faoi anáil ardchultúr Arabach Ioslam. Ghlac an Pheirsis le leagan leasaithe den aibítir Arabach, a bhfuil ceithre litir bhreise inti, in áit a seanchórais scríofa nuair a tháinig Ioslam chun cinn san Iorán. Aibítir cosúil léi sin a úsáidtear don Urdúis fosta. I ndiaidh aibítir na Laidine, is í an aibítir Arabach an dara haibítir is mó a úsáidtear go forleathan ar fud an domhain.